Parietalcellen har tre typer reseptorer som i sin tur kan utløse produksjon av magesyre: H2-reseptorer som responderer på histamin, M3-reseptorer som stimuleres via acetylkolin og Gastrin-reseptorer som aktiveres av gastrin. Histaminstimuleringen av parietalcellen er i sin tur aktivert av ECL-cellen som i tur er aktivert av gastrin produsert fra G-cellen, mens det er Vagusnerven som styrer sekresjonen av acetylkolin. H2-reseptoren kan blokkeres ved hjelp av H2-antagonister som ledd i behandling av øsofagusrefluks (sure oppstøt).